Aug 29,2017
హైదరాబాద్‌ మార్కెట్లోకి కొత్త వెర్నా
నవతెలంగాణ,వాణిజ్యవిభాగం: ప్రముఖ కార్ల తయారీ కంపెనీ హ్యుందారు తాజాగా అందుబాటులోకి తెచ్చిన కొత్త వెర్నా కారు హైదరాబాద్‌ మార్కెట్లోకి అడుగుపెట్టింది. అయిదో తరానికి చెందిన ఈ కొత్త కారు పెట్రోల్‌ వర్షన్‌ రూ.7,99,900-12,23,900 ధరల శ్రేణిలోనూ.. డీజిల్‌ వర్షన్‌ రూ.9,19,900-12,39,900 ధరల శ్రేణిలో (ఎక్స్‌ షోరూం ఢిల్లీ) అందుబాటులో ఉంటాయని కంపెనీ పేర్కొంది. కొత్త వేరియంట్‌ను 50 శాతం అత్యాధునిక ద్రుఢత్వంతో కూడిన స్టీల్‌తో రూపొందించినట్టు కంపెనీ వర్గాలు తెలిపాయి. ఈ కారులో 1.6 లీటర్‌ పెట్రోల్‌/ డీజిల్‌ ఇంజిన్‌, 6-స్పీడ్‌ మాన్యువల్‌/ఆటోమెటిక్‌ ట్రాన్స్‌మిషన్స్‌, ఆరు స్పీకర్లు, డ్యూయల్‌ ఎయిర్‌ బ్యాగ్స్‌, యాంటీ బ్రేకింగ్‌ సిస్టమ్‌ (ఏబీఎస్‌), ఫ్రంట్‌ ప్రొజెక్టర్‌ పోగ్‌ లాంప్స్‌ , కార్నరింగ్‌ లాంప్స్‌, రియర్‌ పార్కింగ్‌ సెన్సార్‌ వంటి లాంటి పలు ప్రత్యేకతలు ఉన్నాయని తెలిపింది.
మీ స్నేహితులకు రికమెండ్ చెయ్యండి